టీ-20ల్లో 20వ శతకం18 సిక్సర్లతో ప్రపంచ రికార్డురంగపూర్ రైడర్స్కు బీపీఎల్ టైటిల్ఢాకా: క్రిస్ గేల్ బ్యాట్ మరోసారి గర్జించింది. పొట్టి ఫార్మాట్లో తనకు ఎదురులేదని చాటుకుంటూ నభూతో.. అనే రీతిలో ఏకంగా 20వ శతకాన్ని నమోదు చేశాడు. మంగళవారం జరిగిన బంగ్లాదేశ్ ప్రీమియర్ లీగ్ (బీపీఎల్) ఫైనల్లో ఏకంగా 18 సిక్సర్లతో చెలరేగి (69 బంతుల్లో 5 ఫోర్లతో 146 నాటౌట్) మరో భారీ శతకంతో అదరగొట్టాడు. నాలుగు రోజుల వ్యవధిలోనే గేల్కిది రెండో సెంచరీ. ఈ విండీస్ స్టార్ ఆటతో రంగపూర్ రైడర్స్ 57 పరుగుల తేడాతో బీపీఎల్ టైటిల్ దక్కించుకుంది. ముందుగా బ్యాటింగ్కు దిగిన రైడర్స్ 20 ఓవర్లలో వికెట్ నష్టానికి 206 పరుగులు చేసింది. మెకల్లమ్ (51 నాటౌట్) అర్ధ సెంచరీ చేశాడు. ఆ తర్వాత ఢాకా డైనమైట్ 20 ఓవర్లలో తొమ్మిది వికెట్లకు 149 పరుగులు చేసి ఓడింది. రికార్డుల గేల్...20 : టీ20ల్లో గేల్ ఇప్పటికి 20 శతకాలు సాధించాడు. రెండో స్థానంలో ఉన్న క్లింగర్, లూక్ రైట్, మెకల్లమ్ ఏడు సెంచరీలు మాత్రమే చేశారు. ఒక్క బీపీఎల్లోనే అతడికిది ఐదో శతకం.18 : ఓ టీ20 ఇన్నింగ్స్లో గేల్ కొట్టిన సిక్సర్ల సంఖ్య. ఈ దెబ్బకు తన పేరిటే ఉన్న అత్యధిక సిక్సర్ల (17, 2013 ఐపీఎల్లో) రికార్డును కూడా అధిగమించాడు. 11,056 : టీ20ల్లో గేల్ సాధించిన పరుగులు. ఇప్పటిదాకా ఎవరూ ఇన్ని రన్స్ చేయలేదు.819 :  పొట్టి ఫార్మాట్లో గేల్ సిక్సర్ల రికార్డు సంఖ్య.
t-20llo 20va satakam18 siksarlatho prapancha recordurangapoor raidersku bpl titildaka: cris gael byat marosari garjinchindi. potti formatlo tanaku eduruledani chaatukuntuu nabhootho.. ane reetilo ekamgaa 20va satakaanni namodu cheshaadu. mangalavaaram jarigina bangladesh premier leag (bpl) fainallo ekamgaa 18 siksarlatho chelaregi (69 bantullo 5 forlatho 146 natout) maro bhari satakamto adaragottaadu. naalugu rojula vyavadhiloonae gelkidi rendo senchary. ee vindies star aatatho rangapur raiders 57 parugula tedaatho bpl titil dakkinchukundi. mundugaa battingku digina raiders 20 ovarlalo vicket nashtaniki 206 parugulu chesindi. mecallam (51 natout) ardha senchary cheshaadu. aa tarvaata dhaka dinamite 20 ovarlalo tommidi viketlaku 149 parugulu chesi odindi. rikaardula gael...20 : t20llo gael ippatiki 20 satakaalu saadhinchaadu. rendo sthaanamlo unna clinger, look rait, mecallam edu senchareelu matrame chesaru. okka bpllonlone atadikidi aido satakam.18 : oo t20 inningslo gael kottina sixerla sankhya. ee debbaku tana perite unna atyadhika sixerla (17, 2013 ipllo) rikaardunu kuudaa adhigaminchaadu. 11,056 : t20llo gael saadhinchina parugulu. ippatidaka evaruu inni runs cheyaledu.819 :  potti formatlo gael sixerla rikaardu sankhya.